**IZVJEŠĆE O OSNIVANJU I RADU MALIH PLANINARA**

Na sastanku Izvršnog odbora PD Tuhobića koji je održan 7.9.2022. godine sedma točka dnevnog reda bila je formiranje posebne grupe Male planinarske škole pri PD Tuhobić.

Izvršni odbor na prijedlog Odsjeka za rad s djecom i mladima, donosi odluku da se u sklopu društva formira sekcija Malih planinara. U nju bi bila uključena sva djeca vrtićkog (od 4 godine) i školskog uzrasta, a koji nisu organizirani kroz sekcije malih planinara u OŠ Zamet i OŠ Turnić.

Sekciju će voditi Snježana Horvat, Edo Badnjević, Tanja Slaviček, Damir Konestra, a po potrebi uključit će se i drugi članovi društva.

Izvršnom odboru prisustvovali su: Damir Konestra, Anita Rafaj, Sandra Mendrila, Snježana Horvat, Edo Badnjević, Vanja Blažić, Joso Muškardin.

Nakon sjednice Izvršnog odbora sazvan je prvi sastanak voditelja Malih planinara, 14.9.2022. kojemu su prisustvovali Damir Konestra, Edo Badnjević, Matea Badnjević, Tanja Slaviček i Snježana Horvat. Na sastanku je dogovoren plan izleta koji će se organizirati jednom mjesečno, Plan rada planinarske škole za djecu kojega je propisao HPS te roditeljski sastanak i prezentacije po školama.

Dogovoreno je da će se uz obavezne teme koje propisuje HPS obraditi i neobavezne (speleologija, prva pomoć, sportsko penjanje). Početni dogovori sa društvima su uspostavljeni. Također je dogovoreno da će se uz izlete organizirati i susreti u prostorijama društva svake prve i treće srijede u mjesecu.

Osim prisutnih, u rad Male planinarske škole uključiti će se i Maja Medica, Miljenka Halužan, Vanessa Šćulac i Maja Slama. Ukoliko bude potrebe povećati će se broj planinara koji će raditi s djecom.

Polovicom rujna raspisan je upis putem Facebook i web stranica PD Tuhobića te je upisano 30 djece.

Održane su i prezentacije u OŠ Srdoči i OŠ Vežica te je napravljena prezentacija koja se je prikazala roditeljima.

5.10.2022. u prostorijama društva održan je roditeljski sastanak za roditelje upisane djece na kojemu im je putem prezentacije prikazan Plan i program rada Male planinarske škole, sadržaji radionica na susretima te podijeljene privole za izlete.

U sljedećem periodu u planu je prezentacija Malih planinara u OŠ Čavli, 19.10.2022. počinju susreti u društvu te 29.10.2022. Mali planinari kreću na prvi izlet vlakom do Delnica i uspon na Petehovac.

Snježana Horvat